stanford-oval/wikipedia huggingface dataset:
מעכה בת אבישלום
חייה

בספר מלכים א' ובדברי הימים ב' ישנם אזכורים שונים בקשר למעכה בת אבישלום. מצד אחד, במלכים א פרק ט"ו נכתב שמעכה הייתה אמו של אביה (אֲבִיָּם):
(א) וּבִשְׁנַת שְׁמֹנֶה עֶשְׂרֵה לַמֶּלֶךְ יָרָבְעָם בֶּן נְבָט מָלַךְ אֲבִיָּם עַל יְהוּדָה:(ב) שָׁלֹשׁ שָׁנִים מָלַךְ בִּירוּשָׁלָ‍ִם וְשֵׁם אִמּוֹ מַעֲכָה בַּת אֲבִישָׁלוֹם:
אולם, בהמשך הפרק נראה שמעכה לא הייתה אלא אמו של אסא:
(ט) וּבִשְׁנַת עֶשְׂרִים לְיָרָבְעָם מֶלֶךְ יִשְׂרָאֵל מָלַךְ אָסָא מֶלֶךְ יְהוּדָה:(י) וְאַרְבָּעִים וְאַחַת שָׁנָה מָלַךְ בִּירוּשָׁלִָם וְשֵׁם אִמּוֹ מַעֲכָה בַּת אֲבִישָׁלוֹם:
מצד שני, בדברי הימים ב פרק י"א נראה שמעכה הייתה אם אביה:
(כ) וְאַחֲרֶיהָ לָקַח אֶת־מַעֲכָה בַּת־אַבְשָׁלוֹם וַתֵּלֶד לוֹ אֶת־אֲבִיָּה וְאֶת־עַתַּי וְאֶת־זִיזָא וְאֶת־שְׁלֹמִית: (כא) וַיֶּאֱהַב רְחַבְעָם אֶת־מַעֲכָה בַת־אַבְשָׁלוֹם מִכָּל־נָשָׁיו וּפִילַגְשָׁיו כִּי נָשִׁים שְׁמוֹנֶה־עֶשְׂרֵה נָשָׂא וּפִילַגְשִׁים שִׁשִּׁים וַיּוֹלֶד עֶשְׂרִים וּשְׁמוֹנָה בָּנִים וְשִׁשִּׁים בָּנוֹת:
ומצד שלישי, בדברי הימים פרק י"ג נראה שמיכיהו בת אוריאל מן גבעה הייתה אם אביה:
(א) בִּשְׁנַת שְׁמוֹנֶה עֶשְׂרֵה לַמֶּלֶךְ יָרָבְעָם וַיִּמְלֹךְ אֲבִיָּה עַל־יְהוּדָה: (ב) שָׁלוֹשׁ שָׁנִים מָלַךְ בִּירוּשָׁלִַם וְשֵׁם אִמּוֹ מִיכָיָהוּ בַת־אוּרִיאֵל מִן־גִּבְעָה וּמִלְחָמָה הָיְתָה בֵּין אֲבִיָּה וּבֵין יָרָבְעָם:
ישנן שתי שיטות להסברת פסוקים אלה: שיטה אחת אומרת שמעכה היא אשת אביה (ואם אסא) והשיטה האחרת אומרת שמעכה היא אשת רחבעם (ואם אביה).
חייה > שיטת הסוברים שמעכה בת אבישלום היא אשת אביה

בשיטה הראשונה אוחזים הפירוש המיוחס לרש"י, רבי אברהם בן הרמב"ם, מהרש"א והחיד"א. לפי שיטה זו, אשת רחבעם היא מיכיהו בת אוריאל ואשת אביה היא מעכה בת אבישלום. הסיבה שבחלק מהמקומות מוזכר ששם אשת רחבעם הוא מעכה בת אבישלום, היא שמיכיהו נקראה מעכה על שם כלתה, אשת אביה שהייתה "אשת חיל גברתנית".
חייה > שיטת הסוברים שמעכה בת אבישלום היא אשת רחבעם

בשיטה זו אוחזים התרגום לדברי הימים, רד"ק, רלב"ג, אברבנאל, המצודות, מור וקציעה, הפלאה, רש"ש, מלבי"ם ושמואל ייבין. לפי שיטה זו, מעכה בת אבישלום היא אשת רחבעם, והשם מיכיהו נוסף לה לאחר שנעשתה גבירה (שם עם סיומת יהו הוא שם מכובד לנשים בתקופת המקרא). שם אביה אבשלום הוסב ל"אוריאל מן הגבעה" כדי לא להזכיר את שם אבשלום. מעכה נקראה אם אסא כי היא גידלה אותו.
מפלצת לאשרה

בתנ"ך מסופר כי מעכה עשתה "מפלצת" לאשרה, ובנה (או נכדה) אסא הסיר את מעכה מכבודה וכרת את מפלצתה. השורש פ-ל-צ משמש במקרא לשון יראה ורעדה, ולפי זה מסבירים רבי יונה אבן ג'נאח והרד"ק כי השם נגזר מהיראה שחשו עובדי האשרה מפניה. לעומת זאת, הרלב"ג מסביר באופן הפוך: עבודה זרה מביאה את עובדיה לידי פחד ואימה.
לפי רב יוסף בתלמוד, "המפלצת" היא "כמין זכרות" שעשתה מעכה לפסל האשרה, שבעזרתו הייתה נבעלת לו מדי יום. בתרגום השבעים תורגמה המפלצת כמקום לפולחן סתרים שעשתה מעכה לאשרה. היירונימוס תרגם, בדומה לתלמוד, כי המפלצת היא פסל של האל פריאפוס בעל איבר מין זכרי גדול, שהציבה מעכה ליד האשרה. הרלב"ג מסביר שזהו בניין לכבוד האשרה.
חוקרים מודרניים סבורים שהיה זה גזע אילן או עמוד עץ ששימש בפולחן האשרה.
הערות שוליים

↑  השנים שבהם אבשלום היה בירושלים ולא ראה את דוד, בין 7 ל-5 שנים לפני מות דוד, סדר עולם רבה יד
↑  ספר שמואל ב', פרק י"ד, פסוקים כ"ז–כ"ח
1 2 3 4  ספר מלכים א', פרק ט"ו, פסוק י"ג
↑  ספר שמואל ב', פרק י"ד, פסוק כ"ז
↑  ספר דברי הימים ב', פרק י"א, פסוק כ'
↑  ספר דברי הימים ב', פרק י"ג, פסוק ב'
↑  כי הייתה אשת מלך יהודה
↑  שנת פטירת רחבעם
↑  השנה הראשונה בה מלך רחבעם כי אם הייתה מתחתנת איתו מאוחר יותר, אביה היה קטן (פחות מ-20) מכדי לצאת למלחמה ולמות
1 2  רש"ש על מסכת יומא, דף ל"ח, עמוד ב'
1 2  מיוחס לרש"י דברי הימים ב יג ב
↑  שו"ת רבי אברהם בן הרמב"ם מא
↑  מהרש"א חידושי הלכות כתובות קד ב
↑  חומת אנ"ך דברי הימים ב יג ד"ה מיכיהו בת
↑  תרגום לדברי הימים ב יג ב
↑  רד"ק מלכים א טו ב
↑  רלב"ג מלכים א טו ב
↑  אברבנאל מלכים א טו יא
↑  מצודת דוד מלכים א טו י
↑  מור וקציעה תרכא הערה 5
↑  הפלאה גמרא כתובות קד ב
↑  מלבי"ם דברי הימים ב יג ב
↑  "ידיעות" י (תש"ג-תש"ד), 117 - 119.
↑  ספר מלכים א', פרק ט"ו, פסוק י"ג ובמקבילה בספר דברי הימים ב', פרק ט"ו, פסוק ט"ז.
↑  לדוגמה: "תָּעָה לְבָבִי פַּלָּצוּת בִּעֲתָתְנִי אֵת נֶשֶׁף חִשְׁקִי שָׂם לִי לַחֲרָדָה" (ספר ישעיהו, פרק כ"א, פסוק ד').
↑  תלמוד בבלי, מסכת עבודה זרה, דף מ"ד. הובא בפירוש המיוחס לרש"י בדברי הימים ובפרשנים נוספים.
↑  ראו ב"אנציקלופדיה מקראית" כרך ה עמ' 217 - 218.
| --- | --- |
בקרת זהויות :  NLI: 987007513512305171
מעל גובה פני הים

המונח מעל גובה פני הים הממוצע (באנגלית: Metres above mean sea level, בראשי תיבות: AMSL: above mean sea level) מתאר שיטת מדידה על בסיס מטרי, המשמשת לקביעת גובה או קו גובה של כל אובייקט, ביחס לקביעה היסטורית של גובה פני הים הממוצע באותו אזור. מבחינה טכנית, גובהם הממשי של פני הים מושפע מתופעות שונות כמו שינויי אקלים, כך שמדידת גובה של עצם נתון בשיטת ה-AMSL, עשויה לעיתים להיות שונה מהמרחק הממשי של אותו העצם מפני הים באותו הרגע.
הגדרה

"גובה פני הים הממוצע" הוא ערך דמיוני. בעבר האמינו שגובה פני הים קבוע בכל מקום בכדור הארץ, אך לאחר שהשתפרו טכנולוגיות המדידה, התברר שגובה פני הים אינו אחיד, ואף עשוי להשתנות באזור מסוים באופן משמעותי תחת בנסיבות שונות, כמו שינויים בלחץ האטמוספירי, תופעות הקשורות לגאות, ותנאים סביבתיים נוספים. כתוצאה מכך, מדידה באותו מקום אך בזמנים שונים, עשויה להניב ערכי גובה שונים.
מכיוון שגובה פני הים הממשי משתנה, כדי להגיע למידה שתהווה סטנדרט קבוע, יש להשתמש בשיטות מדידה מקצועיות. גובה פני הים הממוצע היה בעבר מחושב בדרך כלל על ידי הממוצע האריתמטי של נתוני גאות שנאספו אחת לשעה במשך מחזור מסוים של 19 שנים. מדידה זו מנטרלת נקודות קיצון של הגובה כתוצאה מתופעות שונות, ומניבה תוצאה מספקת מספיק, בה משתמשים לאחר המדידה כנתון קבוע. מאחר שפני הים של כדור הארץ מגיבים לכוחות הכבידה השונים שמופעלים עליהם, במפת גובה פני הים הממוצע יש גבעות קלות ועמקים, המזכירים את המבנה הגאוגרפי הממשי של האזור, אך עם הבדלים מינוריים יותר, היוצרים מעבר 'חלק' יותר בין אזורי הגובה השונים. מצב זה יוצר מצב בו גובה פני הים הממוצע בספרד, למשל, שונה מזה של קנדה.
דוגמה להבדל בגובה פני הים הממוצע בין אזורים סמוכים, היא סקר מדידה של חיל החימוש הבריטי, המשתמש בנתון המבוסס על מדידות של גובה פני הים הממוצע באמצעות מד בניוליין, קורנוול משנת 1915 עד שנת 1921 עבור מפותיהם של בריטניה. נתון זה שונה ב-80 ס"מ מן הקריאה של גובה פני הים בצד השני של המדינה.
עם התפתחות הGPS, ומערכות לוויין אחרות, החלו לתפוס את מקומן שיטות מדידה חדישות, המתבססות על מדידת גבהים על פי צורתו של כדור הארץ או אליפסואידי ייחוס שונים.
חשוב להבחין בין גובה פני הים הממוצע, לבין גובה מעל פני הקרקע (AGL). למשל, כאשר מטוס ממריא משדה תעופה הנמצא בגובה 1300 מטרים מעל לגובה פני הים הממוצע, כבר כעבור זמן קצר כשהמטוס המריא 200 מטרים בלבד מעל פני הקרקע (AGL), הוא נמצא בגובה 1500 מטרים AMSL.
שימושים

AMSL משמש בתקשורת רדיו (הן בשידור והן בשימושי תקשורת אחרים) על ידי מהנדסים כדי לקבוע את אזור הכיסוי של השידור בתדר מסוים. הוא משמש גם לקביעה רשמית של גובהם של מבנים ונקודות ציון נוספות.
שימושים > השימוש בתעופה

בתעופה יש צורך בסטנדרטיזציה שתיצור מצב בו כל הגורמים, לרבות הטייסים ומגדלי הפיקוח, מתייחסים במדויק לאותם היחסים והמידות בתיאור הסביבה, ולשם כך החל משנות ה-80 משתמשים לרוב ב־WGS84.
מטוסים משתמשים בכיול המבטא את לחץ האוויר על פי מדד ה-AMSL המקובל, כאשר מדידת הלחץ לוקחת בחשבון גם מרווח ביטחון מסוים. לפיכך, כאשר נוחת כלי הטיס, ייתכן שמד הגובה של המטוס יראה גובה קצת גבוה מגובהו של שדה התעופה כפי שהוא מופיע במפה.
בהוראות תדרוך לטייסים משתמשים לעיתים במדידה זו לקביעת נוהלי בטיחות, כך למשל, נכון ל-2016, בטיסת פנים בתוך ישראל, אופק הראות התקנית שעל הטייס להקפיד עליה, נקבע על פי גובה הטיסה ב-AMSL.
שיטות מדידה מקבילות

ישנם מקומות בהם מקובל השימוש ברגל לחישוב מידת הגובה הקבועה.
ראו גם

גובה פני הים
גאואיד
הערות שוליים

1 2  Mean Sea Level, GPS, and the Geoid, ESRI
↑  האטמוספירה ומדידת גובה, באתר בית הספר לטיסה וירטואלית
↑  כללי טיסת ראיה מבוקרת, באתר רשות התעופה האזרחית(הקישור אינו פעיל)
↑  FAMSL, thefreedictionary
| --- | --- |
בקרת זהויות :  LNB: 000176499  NKC: ph640647
מעכב נקודת בקרה

טיפול במעכב נקודת בקרה הוא טיפול אימונותרפי המכוון כנגד סרטן. הטיפול מבוסס על כך כי אחד המנגנונים המאפשרים לגידולים סרטניים לחמוק ממערכת החיסון הוא דרך הפעלה של נקודות בקרה. התרופה הראשונה נגד סרטן ממשפחה זו הייתה ipilimumab, חוסמת CTLA-4, שאושרה בארצות הברית בשנת 2011.
מעכבי נקודות בקרה נוספים המאושרים כיום מכוונים כנגד PD-1 או כנגד הקולטן שלו PD-L1. חלק מן התרופות ממשפחה זו אושרו לטיפול במלנומה גרורתית, מחלה שלא היה לה טיפול יעיל קודם לכן. על התגליות המדעיות שאפשרו את פיתוח הטיפול במעכבי נקודות בקרה קיבלו ג'יימס אליסון וטסוקו הונג'ו פרס נובל ברפואה בשנת 2018.
הערות שוליים

↑  "Ipilimumab: first global approval". Drugs. 71 (8): 1093–104. במאי 2011. doi:10.2165/11594010-000000000-00000. PMID 21668044. {{cite journal}}:  (עזרה)
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
מלכשאה הראשון

| --- | --- |

 לידה:  1055 אספהאן, איראן 
 פטירה:  19 בנובמבר 1092 (בגיל 37 בערך) בגדאד, בית עבאס 
 מדינה:  האימפריה הסלג'וקית 
 מקום קבורה:  Tomb of Nizam al-Mulk 
 בן או בת זוג:  Terken Khatun Zübeyde Hatun Taj Safariyya Khatun 
 
 
ג'לאל אל-דולה מלכ שאה הראשון (מילולית: הדר המדינה; בטורקית Melikşah; בערבית: جلال الدولة ملك شاه; בפרסית: ملكشاه) היה סולטאן סלג'וקי שמשל בין 1072 ל-1092. הוא הצליח לגרש את הביזנטים ממרבית אנטוליה לאחר תבוסתם בידי אביו אלפ ארסלאן בקרב מנזיקרט בשנת 1071. בנוסף, הוא ערך רפורמה בלוח השנה הפרסי וקידם גרסה הקרויה על שמו "לוח השנה הג'לאלי". מלכ שאה הצליח להרחיב את השליטה הסלג'וקית לתוך סוריה על חשבון הפאטמים ממצרים וייסד ממלכות חסות באדסה, חלב ובדמשק. ככלל, הוא זכור כאחד מהסולטאנים הסלג'וקים הגדולים ביותר.
מלכ שאה העביר את בירת הסולטנות מראיי לאספהאן והרחיב את האדמיניסטרציה בידי הוזיר הגדול הנאמן והמיומן ניזאם אל-מולכ.
במהלך שלטונו, התמרד נגדו סוליימאן הראשון (Kutalmışoğlu Süleyman Şah), סולטאן רום שצמחה בחלקים מאנטוליה, ואשר תירש לימים את השליטה בה מהאימפריה הסלג'וקית. סוליימאן קבע את בירתו בעיר ניקאה (Nicaea, כיום איזניק בצפון-מערב טורקיה). לאחר הצלחות ראשוניות הובס סוליימאן ליד אנטיוכיה בשנת 1086 בידי תתש הראשון (Tutuş), מושל סוריה הסלג'וקי. בנו של סוליימאן, קיליץ' ארסלאן הראשון (I. Kılıç Arslan)(אנ), נשבה ונלקח כבן ערובה לאספהאן.
לאחר מותו בשנת 1092 התפרקה האימפריה הסלג'וקית למספר סולטאנויות בייליקיות קטנות שנלחמו זו בזו. הממלכה הלכה ונחלשה ככל שארבעת בניו ואחיו נלחמו על הירושה. קיליץ' ארסלאן הראשון עלה שוב לשלטון כסולטאן רום וטוטוש הראשון היה לסולטאן סוריה. בפרס עלה לשלטון בנו של מלכ שאה,  מחמוד הראשון. שלושת בניו האחרים ירשו אף הם נחלות משלהם: ברקירוק (Berkyaruk) בחלקים מעיראק, מוהמט הראשון (Muhammet Tapar) בבגדאד ואחמד סנג'ר (Ahmed Sencer) בח'וראסאן. התפרקות האימפריה הסלג'וקית סייעה להצלחת מסע הצלב הראשון.
לוח השנה הג'לאלי נמצא כיום בשימוש באפגניסטן ובידי אפגנים וכורדים באיראן.
מפרץ המלכה שארלוט (איי פוקלנד)

ערך זה עוסק במפרץ באיי פוקלנד. אם התכוונתם למשמעות אחרת, ראו .
|  נתונים גאוגרפיים |
| --- | --- |
 קואורדינטות:  51°49′40″S 60°42′37″W﻿ / ﻿51.8277°S 60.7104°W﻿ / -51.8277; -60.7104
 נתונים מדיניים
 מדינה:  איי פוקלנד, הממלכה המאוחדת 
  (למפת איי פוקלנד מוגדלת) סטנלי גוז גרין פורט הווארד אי פוקלנד המזרחי אי פוקלנד המערבי האוקיינוס האטלנטימפרץ המלכה שארלוט(למפת איי פוקלנד רגילה) סטנלי גוז גרין פורט הווארד אי פוקלנד המזרחי אי פוקלנד המערבי האוקיינוס האטלנטימפרץ המלכה שארלוט
 
מפת של איי פוקלנד. מפרץ המלכה שארלוט נמצא באמצע הרביע השני משמאל, בשורה השנייה מלמעלה של המפה.
מפרץ המלכה שרלוט (באנגלית: Queen Charlotte Bay) או מפרץ סן חוליאן (בספרדית: Bahia San Julian) הוא מפרץ או פיורד בחוף המערבי של אי פוקלנד המערבי (אחד משני האיים המרכזיים של איי פוקלנד), באיי פוקלנד.
המפרץ נפתח לכיוון מערב.
המפרץ הוא אחד משני המפרצים הגדולים בחוף זה של האי (המפרץ השני הוא מפרץ המלך ג'ורג').
במפרץ שני איים עיקריים:
האי ודל - הגדול משני האיים (במערב המפרץ);
האי פוקס - הקטן משני האיים (במזרח המפרץ, בסמוך לאי פוקלנד המערבי).
איי פאסג' מפרידים בין מפרץ המלך ג'ורג' ומפרץ המלכה שארלוט.
כמו כן במפרץ מספר איונים קטנים.
מן המפרץ יוצאים מספר מפרצונים - היכולים לשמש לעגינת אוניות.
במפרץ נושבות באופן קבוע רוחות מערביות (הנושבות מזרחה).
לקריאה נוספת

• Paul WOODMAN, , P 7
• United States. Hydrographic Office, , P 162
• National Imagry and Mapping Agency 2001, , P 267
• Dr Caroline Weir, Sei Whale Project Officer, , Falklands Conservation, 3 September 2018
הערות שוליים

↑  ראו ב"לקריאה נוספת" בספר One territory – two toponymies: Patterns of geographical naming in the Falkland Islands
1 2 3 4 5 6 7  מידע גאוגרפי
1 2 3 4 5 6  ראו ב"לקריאה נוספת" בספר South America Pilot
↑  ראו ב"לקריאה נוספת" בספר Sailing Directions (enroute): East Coast of South America
| --- | --- |
בקרת זהויות :  VIAF: 315527317   WorldCat (עם VIAF): 315527317
מלך העקרבים

| --- | --- |

 מבוסס על:  המומיה 2
 בימוי:  צ'אק ראסל 
 הופק בידי:  וינס מקמהן, ג'יימס ג'קס, שון דניאל, סטפן סומרס, קווין מיישר 
 תסריט:  סטפן סומרס, דייוויד הייטר 
 מוזיקה:  ג'ון דבני 
 צילום:  ג'ון ר. לאונטי 
 מדינה:  ארצות הברית, גרמניה, בלגיה 
 חברת הפקה:  אולפני WWE, סרטי יוניברסל 
 חברה מפיצה:  UIP Duna, נטפליקס, סרטי יוניברסל, וודו 
 שיטת הפצה:  וידאו על פי דרישה 
 הקרנת בכורה:  19 באפריל 2002 
 משך הקרנה:  92 דק' 
 שפת הסרט:  אנגלית 
 סוגה:  סרט פנטזיה, סרט הרפתקאות, סרט חרבות וכישופים, סרט קומדיית פעולה, סרט סייפים נועזים, סרט חרבות וסנדלים 
 הכנסות באתר מוג'ו:   scorpionking
 סרט הבא:  The Scorpion King 2: Rise of a Warrior 
 www.the-scorpion-king.com
 דף הסרט ב־IMDb
 
מלך העקרבים (באנגלית: The Scorpion King) הוא סרט פעולה והרפתקאות אמריקאי משנת 2002 בבימויו של צ'אק ראסל ובכיכובו של דוויין ג'ונסון (הידוע גם בשם "דה רוק"). הסרט הוא פריקוול לסרט "המומיה 2" משנת 2001 ומגולל את סיפורו של מתאייס, הלוחם שהופך למלך העקרבים. הסרט מתמקד בניסיונותיו של מתאייס להילחם ברודן אכזר ולהשיב את השקט והצדק לעולמו.
אירועי הסרט מלך העקרבים מתרחשים 5,000 שנים לפני אירועי "המומיה" ו"המומיה חוזרת", וחושפים את מקורותיו של מתאוס ועלייתו לשלטון כגיבור האגדי, מלך העקרבים. השם הוא התייחסות למלך היסטורי מהתקופה הפרוטודינסטית של מצרים, עקרב השני.
הסרט יצא לאקרנים ב-19 באפריל 2002 והכניס 180.6 מיליון דולר ברחבי העולם מול תקציב ההפקה של 60 מיליון דולר.
תקציר העלילה

הסרט מתרחש בעת העתיקה, לפני אלפי שנים, בעידן שבו עמים רבים לחמו על שליטה בארצותיהם. מתאייס (דוויין ג'ונסון) הוא מתנקש קשוח שנשכר להרוג את מנהיגו הרודן של צבא הברבריים, ממנון (סטיבן ברנד), ששולט באימפריה ביד ברזל ומטיל טרור על עמים רבים. במהלך משימתו, מתאייס מגלה שגורל עולמו תלוי בכוהנת נביאה בשם קסנדרה (קלי הו), שמנבאת את התפשטות רועו של ממנון. מתאייס מחליט להגן על קסנדרה ולהילחם בממנון ובכוחותיו, ובתוך כך הוא מתמודד עם קרבות מסוכנים, קסמים עתיקים ותשוקות אפלות.
צוות השחקנים הראשי

דוויין ג'ונסון בתפקיד מתאייס / מלך העקרבים - מתנקש ולוחם אמיץ המוביל את המאבק כנגד הרודן ממנון.
קלי הו בתפקיד קסנדרה / הכוהנת - כוהנת נביאה בעלת כוחות מיוחדים, שמנבאת את גורל העולם.
סטיבן ברנד בתפקיד ממנון - מנהיג אכזר שמנסה לכבוש את העולם באמצעות כוח וטרור.
מייקל קלארק דאנקן בתפקיד בלתזר - מנהיג שבט נוודים ובעל בריתו של מתאייס.
גרנט הסלוב בתפקיד ארפיד - גנב קטן שמצטרף למסע של מתאייס.
ברנרד היל בתפקיד פילוס - מדען חכם ועוזרו של ממנון.
פיטר פצ'ינלי בתפקיד תקמט - לוחם בצבאו של ממנון שמסתבך בקרב נגד מתאייס.
ראלף מולר בתפקיד תוראק - לוחם אכזר ומנהיג צבאו של ממנון.
ברנסקומב ריצ'מונד בתפקיד ג'סופ - אחיו של מתאייס, שנלחם לצידו.
רוג'ר ריס בתפקיד המלך פרון - מלך שנרצח על ידי ממנון בתחילת הסרט.
שרי הווארד בתפקיד המלכה איסיס - המלכה של ממלכתו של ממנון.
ג'וזף רסקין בתפקיד מנהיג השבט - מנהיג השבט שמזמין את מתאייס להרוג את ממנון.
קונרד רוברטס בתפקיד ראש השבט - לוחם נוסף בשבט של מתאייס.
ביקורות

הסרט "מלך העקרבים" קיבל ביקורות מעורבות מצד המבקרים. מצד אחד, הסרט זכה לשבחים על הביצועים הפיזיים המרשימים של דוויין ג'ונסון ועל סצנות הפעולה המהנות, אך מצד שני, היו מבקרים שהעבירו ביקורת על העלילה הפשוטה והדמויות השטוחות. למרות הביקורות, הסרט היה להצלחה מסחרית וזכה להמשך עם מספר סרטי המשך והפך לחלק בלתי נפרד מהמיתולוגיה של "המומיה". הסרט קיבל ציון של 41% באתר Rotten Tomatoes וציון של 45 מתוך 100 באתר Metacritic.
מלך הסלים (סרט)

| --- | --- |

עטיפת ה-DVD של הסרט
 בימוי:  דובי גל
 הופק בידי:  דורון ערן דובי גל
 תסריט:  דובי גל נתן נתנזון
 מוזיקה:  הנרי ברטר
 צילום:  יואב בן דוד
 מדינה:  ישראל 
 הקרנת בכורה:  2 ביולי 1988
 משך הקרנה:  83 דקות
 שפת הסרט:  עברית
 סוגה:  סרט קומדיה 
 דף הסרט ב־IMDb
 
מלך הסלים הוא סרט ספורט ישראלי משנת 1988. דובי גל ביים את הסרט ושיחק בו בתפקיד הראשי, ואף כתב את התסריט יחד עם נתן נתנזון.
תקציר העלילה

הדמות המרכזית בסרט הוא שמשון (דובי גל) העובד ברשות הדואר. שמשון הוא גרוש ואב לרוני, ילד בכיתה ד'. גרושתו מפגינה כלפיו חוסר כבוד וזילזול ולא מאמינה שהוא יכול להגיע למשהו.
יום אחד מלווה שמשון את בנו, רוני, לביתו, ונתקל במקרה בקבוצת כדורסל המתכוננת לאליפות ליגת השכונות. שמשון מחליט להחזיר לשחקנים את הכדור, שהגיע אליו במקרה, ובלי להתכוון קולע סל מחצי מגרש. כשהוא חוזר לביתו שוב מתרחש אותו מקרה. כל זה מספיק כדי לגרום למאמן של קבוצת הכדורסל "נווה עם" להחליט שהוא רוצה את שמשון בקבוצתו.
מאמן קבוצת הכדורסל של נווה עם מתייצב בדואר למחרת ומשכנע את שמשון להצטרף לקבוצתו חרף סירובו הראשוני. על אף ששמשון הוא השחקן הנמוך ביותר מכל הכדורסלנים בקבוצה, הוא מתגלה כבעל כישרון מדהים לקליעה מכל מצב זריקה אפשרי.
בדואר הופך שמשון לפתע לאהוב על ידי מנהל הסניף ועל ידי דניאלה, שאיתה הוא עובד בדואר.
שמשון סוחף את קבוצתו עד למשחק הגמר, תוך שהוא הופך לכוכב המרכזי של הקבוצה וקולע את מרבית הנקודות במשחקיה. למרות ההצלחה הגדולה, גרושתו לא מפגינה כלפיו אהדה. היא מסרבת לבוא עם רוני למשחק הגמר.
לפני משחק הגמר מחליטים שני אוהדים של הקבוצה היריבה, קריית גנים, להציק לשמשון. הם מטרידים אותו, מגיעים לביתו בלי להודיע ולבסוף תוקפים אותו באימון המסכם במטרה למנוע ממנו לשחק בגמר. שמשון נחבל בפניו ונפצע, אך הפציעה לא מונעת ממנו לשחק בגמר.
הקבוצה של שמשון מתייצבת למשחק הגמר מול קריית גנים ובתום מחצית צמודה השחקנים יורדים מהמגרש  ביתרון מזערי. כאן מחליטים שני האוהדים להיכנס לפעולה. כשרוני מנסה לבקר את אביו במחצית הם חוטפים אותו ומתקשרים לשמשון להודיע שהוא יראה את בנו רק אם יפסיק לשחק. איום זה פוגע קשות בתפקוד של שמשון שלא קולע אף נקודה במחצית השנייה ומורד לספסל, מה שמאפשר לקריית גנים להוביל בהפרש גבוה מאד.
בזמן שאחד החוטפים מביא אוכל, מצליח רוני לנצל את חוסר הריכוז של חוטפיו ולברוח חזרה למגרש. כששמשון רואה את בנו הוא מקבל כוחות מחודשים ומבקש ממאמנו לחזור לשחק. הוא קולע סלים מכל מצב אפשרי ומצליח להושיע את קבוצתו מפיגור גדול. לבסוף, קבוצתו מנצחת 97-120 וזוכה באליפות.
לאחר המשחק מתכנסים כולם לחגוג את האליפות. שמשון עולה לבמה לשאת נאום, כשלפתע מפתיעה אותו גרושתו ומחמיאה לו על המשחק המצוין והזכייה באליפות.
בסיום הסרט מגיעים לשמשון סקאוטים מליגת ה-NBA ומציעים לו להיבחן לליגה הטובה בעולם. שמשון דוחה את ההצעה בנימוס, בהנפת הזרת המפורסמת שלו, כפי שמניף אותה כאשר קולע, ובזה מסתיים הסרט.
צוות השחקנים

| שם השחקן/ית | שם הדמות | תפקיד |
| --- | --- | --- |
| דובי גל | שמשון | עובד רשות הדואר שמתגלה ככוכב כדורסל |
| אייל לוי | רוני | הבן של שמשון |
| ששי סעד | שם טוב | המאמן של קבוצת נווה עם |
| אירית יוני | מיכל | עיתונאית |
| דורית פלד הרפז | דניאלה | קולגה של שמשון בסניף הדואר |
| אבינעם מור-חיים | לוי | מנהל סניף הדואר |
| רי רוזנפלד | ורד | מאמנת הכושר של קבוצת נווה עם |
| גילת מואב |  | גרושתו של שמשון |
| נתן נתנזון |  | רופא |
| דוד מונשיין |  | מאמן קריית גנים |
| אלי ישראלי |  | שדר ספורט |
| רבקה מיכאלי |  | לקוחה בסניף הדואר |
| ליאור אלון |  | חוטף מתולתל |
| פנחס נגל |  | חוטף בלונדיני |
בתרבות

בהשראת הסרט נוצר ב-2015 הקליפ ללהיט "דוביגל" שבו רון "סקיי" נשר מארח את בן-אל תבורי וסטטיק.
מעכבי 5-אלפא רדוקטאז

מולקולה של דוטסטריד, אחד ממעכבי 5-אלפא רדוקטאז הנפוצים
מעכבי 5-אלפא רדוקטאז (בלטינית: 5α-Reductase inhibitors או dihydrotestosterone) הם סוג של תרופות עם השפעה אנטי-אנדרוגנית המשמשות בעיקר בטיפול בנשירת שיער והגדלה שפירה של הערמונית. בנוסף, הם משמשים לעיתים גם לטיפול בשיעור יתר בנשים וכמרכיב של טיפול הורמונלי לנשים טרנסג'נדריות.
תרופות אלה מעכבות את האנזים 5-אלפא רדוקטאז, המעורב בטרנספורמציות מטבוליות של מגוון סטרואידים אנדוגניים. תפקידם העירי הוא במניעת המרה של טסטוסטרון, הורמון המין האנדרוגני העיקרי, לאנדרוגן דיהידרוטסטוסטרון החזק יותר (DHT). מעכבי 5-אלפא רדוקטאז בדרך כלל נסבלים היטב אצל גברים ונשים וכוללים מעט תופעות לוואי. עם זאת, נמצא שיש להם סיכון מסוים לירידה בחשק המיני, הפרעות זיקפה, הפרעות בשפיכה, אי-פוריות, רגישות בשדיים, גינקומסטיה, דיכאון, חרדה ודמנציה. בנוסף, בעוד שמעכבי 5-אלפא רדוקטאז מפחיתים את הסיכון לפתח סרטן הערמונית, נמצא כי הם מגבירים את הסיכון לפתח סוגים נדירים של סרטן הערמונית. פינסטריד הנמכרת, בין היתר, תחת השמות המסחריים, פרוסקר, פרופסיה ופרואבניר, מעכבת את תפקודם של שניים מהאיזואנזימים (סוגים 2 ו-3) של 5-אלפא רדוקטאז, ובכך מפחית את רמות ה-DHT במחזוריות של עד כ-70%. דוטסטריד, הנמכר תחת השם המסחרי אדוורט, מעכב את כל שלושת האיזואנזימים של 5-אלפא רדוקטאז ויכול להפחית את רמות ה-DHT ב-95% ויכול גם להפחית את רמות ה-DHT בערמונית ב-97-99% בגברים עם סרטן הערמונית. התרופות נחקרו גם בטיפול ומניעה של סרטן הערמונית וכיוון שלצד המניעה, הוא גם מעודד סוגים אחרים של סרטן הערמונית, לא נראה שיש יתרון הישרדותי לחולי סרטן הערמונית בטיפול עם פינסטריד.
פינסטריד הייתה התרופה הראשונה מהקבוצה שאושרה לשימוש רפואי. היא שווק לטיפול בהגדלה שפירה של הערמונית ב-1992 ולאחר מכן אושרה לטיפול בנשירת שיער ב-1997. אפריסטרייד, תרופה נוספת מהמשפחה, היה השני שאושר ושווק לטיפול בהגדלה שפירה של הערמונית בסין בשנת 2000. דוטסטריד אושר לטיפול בהגדלה שפירה של הערמונית ב-2001 ולאחר מכן אושר לנשירת שיער בדרום קוריאה ב-2009 וביפן ב-2015. תוקף הגנת הפטנט של פינסטריד ודוטסטריד פג ושתי התרופות זמינות כעת כתרופות גנריות.
מקסים שוסטקוביץ'

| --- | --- |

 לידה:  10 במאי 1938 (בן 86) סנקט פטרבורג, ברה"מ 
 מוקד פעילות:  רוסיה, ברית המועצות 
 מקום לימודים:  בית הספר המרכזי למוזיקה במוסקבה, הקונסרבטוריון של מוסקבה 
 סוגה:  מוזיקה קלאסית 
 שפה מועדפת:  רוסית 
 כלי נגינה:  פסנתר 
 חברת תקליטים:  מלודיה, פיליפס רקורדס, His Master's Voice, Angel, Supraphon 
 פרסים והוקרה:  אמן מצטיין של רוסיה הסובייטית (1978) 
 פרופיל ב-IMDb
 
מקסים דימיטרייביץ' שוסטקוביץ' (ברוסית: Maxim Dmitrievich Shostakovich; נולד ב-לנינגרד ב-10 במאי 1938) הוא מנצח ופסנתרן רוסי.
מקסים שוסטקוביץ' הוא ילדם השני של המלחין דמיטרי שוסטקוביץ' ונינה וארצאר. מאז 1975 ניצח על רבות מן היצירות המוכרות פחות של אביו והגביר את הפופולריות שלו.
את השכלתו המוזיקלית רכש שוסטקוביץ' בקונסרבטוריונים של מוסקבה ולנינגרד. לאחר סיום לימודיו התמנה למנצח ראשי של התזמורת הסימפונית של הרדיו והטלוויזיה בברית המועצות. בתקופה זו ניצח על ביצוע בכורה של הסימפוניה ה-15 של אביו. בשנת 1981 היגר לארצות הברית. אחרי שניצח במשך תקופת מה על תזמורת ניו אורלינס ועל הפילהרמונית של הונג קונג, חזר לסנקט פטרבורג.
הקונצ'רטו לפסנתר מס' 2 בפה מז'ור, אופוס 102, של דמיטרי שוסטקוביץ' הוקדש לבנו מקסים, שהיה מבצעו הראשון.
בנו, דימיטרי מקסימוביץ' שוסטקוביץ', הוא פסנתרן.
מערכת החיזוק

מערכת החיזוק או מערכת התגמול היא מכלול המבנים והמסלולים העצביים במוח שיוצרים תחושה של עונג בתגובה לגירויים מסוימים. מערכת זו משפיעה על ההתנהגות בכך שהיא "מחזקת" התנהגויות שמביאות לגמול חיובי, ומגדילה את הסיכוי שיחזרו על עצמן בעתיד.
מערכת החיזוק היא חלק מן המערכת הלימבית, החלק הקדום יותר של המוח האנושי.
גמול חיובי וחיזוק

למושגים של "תגמול" ו"חיזוק" יש חשיבות רבה בפסיכולוגיה, במיוחד בכל הקשור לניסיון להסביר את ההתנהגות ואת תהליכי ההנעה (מוטיבציה) שמובילים אליה.
תחושה חיובית של עונג או הנאה מקושרת פעמים רבות עם התנהגויות שמקדמות את המטרות של האדם (או בעל החיים), בין אם מדובר במטרות בסיסיות של הישרדות המין (כגון אכילה ויחסי מין) או במטרות עקיפות (למשל יחסים חברתיים או רווח כספי). לכן, אחת ההשערות היא שתחושת העונג משמשת כגמול שנועד לדרבן את המוטיבציה של האדם לקדם את אותן מטרות.
לפי הגישה הביהביוריסטית, חיזוק הוא גורם מרכזי בלמידה. בתהליך של התניה אופרנטית, גמול חיובי (חיזוק) שמתקבל לאחר ביצוע התנהגות מסוימת יגדיל את התדירות של ביצוע התנהגות זו בעתיד, ואילו עונש יקטין את הסבירות לביצוע ההתנהגות בעתיד.
מנגנונים פיזיולוגיים ועצביים

להצגה של גירוי מחזק יש השפעה על מערכת העצבים.
כאשר מתרחשים דברים בעלי יתרון לפרט, מנגנוני חיזוק במוח מופעלים ומשפעלים שינוי בחיבור הסינפטי. שינוי זה מתאפשר הודות לפלסטיות של מערכת העצבים. באופן כללי, מנגנוני החיזוק יכולים לערב אזורים מוחיים רבים.